Campillo de Altobuey

Campillo de Altobuey [kamPIjo de AltobŭEJ] (Kampeto de Alta Okso) estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La loĝanto nomiĝas campillanos. La censita loĝantaro en 2016 estis de 1 405 loĝantoj kaj la denseco estas de 8,15 loĝ/km².

 Situo 
Campillo de Altobuey estas situanta en la orienta parto de Kastilio-Manĉo en la komarko aŭ distrikto Kvenka Manĉeto en la sudorienta parto de la Provinco Kvenko, je altitudo de 939 m; je 65 km el Kvenko, provinca ĉefurbo. La areo de ties teritorio estas de 172,41 km². La geografiaj koordinatoj estas 39°36′36″N 1°47′36″Ok.

 Historio 
eta|maldekstre|240x240px|Preĝejo de Sankta Andreo.
Post la Hispana Enlanda Milito la loĝantaro falis el pinto de preskaŭ 3,800 en 1940 loĝantoj al 1 405, tio estis oni perdis pli ol 2,400 loĝantoj pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Campillo de Altobuey, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Campillo de Altobuey kie oni falis al la nunaj 1 405.

Ekde la Hispana transiro al la demokratio la urbestro estis plej ofte el la maldekstra partio PSOE kaj fakte Francisco López López el 2003 ĝis nun.

 Ekonomio 
Agrikulturo (ĉefe cerealoj, vitaroj, olivarbaroj, lentoj, ajloj) kaj brutobredado tradicie de ŝafoj kaj kaproj, sed lastatempe eĉ de kunikloj kaj ĝis strutoj. Servoj kaj loĝejoj. Oni produktas safranon, olivoleon kaj vinon. En industrio estas tekstila fabriko.

 Vidu ankaŭ 
 Municipoj de Provinco Kvenko

Kategorio:Municipoj de Provinco Kvenko